《和鹤年丁先生宿东岩韵兼呈洪山海禅师》
明代·管讷

借榻东岩第几层，山中主者佛图澄。浮荣过眼宁非梦，清苦前身本是僧。

斋罢云扃时听讲，诗成雪屋夜悬灯。虎溪有约仍三笑，自愧为官老未能。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。